-iv-

-iv estas neoficiala pseŭdosufikso de Esperanto. Ĝi estas uzata en iuj vortoj menciataj en la Plena Ilustrita Vortaro.

Ĝi devenas el Ido, inspirita de la latina lingvo, kaj posedas ĝenerale du signifojn:
 Kapablo je ago esprimata en la antaŭa radiko (kiel en "pagiva" = "pagipova")
 Kapablo je igo esprimata en la antaŭa radiko (kiel en "kreativa" = "kreatigipova").

Ekzistas similaĵoj al tiu ĉi sufikso en aliaj lingvoj: ekzemple -dyktig  ; -tüchtig , -fähig , -tauglich  .

 Ekzemploj 
Oni notu ke la ĉi-subaj ekzemploj estas tradicie rigardataj kiel unuradikaj vortoj, en kiuj "iv" estas nur parto de radiko kaj ne afikso. La montrita interpreto kun "iv" kiel sufikso estas nur la interpreto de tiuj, kiuj ŝatas enkonduki "iv" en Esperanton.

 Signifo kapabla 
 akv'o'tra'las'iv'a,
 brul'iv'a,
 daŭr'iv'a (kapabla daŭri),
 esprim'iv'a,
 konstru'iv'a(kapabla konstrui),
 konvink'iv'a,
 kre'iv'a (kapabla krei),
 produkt'iv'a (kapabla produkti),
 sent'iv'a

 Signifo igikapabla 
 altern'at'iv'a,"alternativo" estas esperanta vorto de radiko «alternativ’», la radiko ne estas kunmetita
 daŭr'iv'a (kapabla igi daŭra),
 esprim'at'iv'a,
 grand'iv'a (kapabla grandigi),
 «inklud'iv'a»,"inkluziva" estas esperanta vorto de radiko «inkluziv’», vorto «inkludiv’» ne ekzistas en Esperanto
 konstru'at'iv'a (kapabla igi konstruata),
 kre'at'iv'a (kapabla igi kreata), 
 kresk'(ant)'iv'a,
 mort'iv'a,
 produkt'iv'a (kapabla igi je produkto),same, "produktiva" estas esperanta vorto de radiko «produktiv’», la radiko ne estas kunmetitaekzempla uzo en Anton Oberndorfer: «Muzikado kaj kantado tenas cerbon produktiva», 5-minuta sondosiero de februaro 2024
 ruĝ'iv'a, 
 vol'at'iv'o.

 Argumentoj por -iv- 
Laŭ kelkaj esperantistoj -iv- povas utili kiel aktiva ekvivalento de la pasiva -ebl-.

Cetere, la dua signifo iasence internaciiĝas per la 15-a regulo de Esperanto (kvankam necesas ĉiam akcenti, ke la 15-a regulo eblas apliki nur, kiam ne estas iu alternativo esprimi iun koncepton).

 Argumentoj kontraŭ -iv- 
Sendube ekzistas en oficiala Esperanto pluraj manieroj esprimi la saman signifon kiel la pseŭdosufikso -iv-. Eblas ĝenerale uzi la jenajn sufiksojn:
 -a (kreiva - krea)
 -ema (produktiva - produktema)
 -pova (pagiva - pagipova/pagopova)

 Notoj kaj referencoj 

Kategorio:Sufiksoj en Esperanto

de:Sprachaufbau des Esperanto#Die Wortbildung
en:Esperanto vocabulary#List of lexical suffixes